XXI-րդ դարում երեխաներն անհետացան բակերից, այժմ նրանք խաղում են համակարգչային խաղեր և ժամանակ են անցկացնում հատուկ կազմակերպված մանկական ակումբներում: Երեխաների հետ միասին անհետացել է նաև բակային խաղերի մշակույթը և բակային սոցիալիզացումը (իր բոլոր յուրահատկություններով): Եվ եթե դեռ հնարավոր է մանուկների հանդիպել հատուկ խաղահրապարակներում՝ ծնողների հսկողության ներքո, ապա դպրոցականների հանդիպել հնարավոր չէ: